| Acanthophis pyrrhus |
| --- |
| *Acanthophis pyrrhus* amarela avermellada |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Reptilia |
| Orde: | Squamata |
| Suborde: | Serpentes |
| Familia: | Elapidae |
| Xénero: | *Acanthophis* |
| Especie: | ''***A. pyrrhus*** |

 |
| Nome binomial |
| '**Acanthophis pyrrhus'**Boulenger |
| DistribuciónDistribuciónDistribución |

***Acanthophis pyrrhus*** é unha especie de cobra pezoñenta nativa de Australia.

Descrición
----------

Pertencente ao xénero *Acanthophis*, o seu corpo é curto e groso, cabeza triangular, cairos móbiles e un rabo delgado e moi flexible. Poden chegar a medrar ata os 70 centímetros, cunha lonxitude entre o fociño e a cloaca de 62 cm, presentando unha aparencia plana. A súa cor pode ser castaña avermellada brillante ou amarela avermellada, con bandas fortes ou discretas de cor amarela que serven como camuflaxe coa contorna. A punta do rabo, distintivamente escura, úsaa como isco para atraer a potenciais presas. Os seus cairos son máis longos que os da maioría das cobras velenosas australianas.

George Albert Boulenger foi o primeiro, en 1898, en describir a especie.

Distribución
------------

A especie vive en zonas áridas e desérticas, desde a costa de Australia Occidental ata o centro do país, chegando ata o sur de Kalgoorlie e ao Territorio do Norte, habita en áreas remotas, entre herbas do xénero Triodia, chans pedregosos, cumiais de area e afloramentos rochosos de Australia Occidental e Central. A *Acanthophis antarcticus*, unha especie relacionada, ten unha distribución diferente habitando no sur e leste de Australia.

Comportamento
-------------

Esta cobra só traba cando sente unha unha presa ou unha ameaza moi próxima a ela, normalmente están máis activas ao escurecer, tan só ocasionalmente se poden ver durante o día permanecendo no alto de arbustos ou na herba xacendo alí. A súa alimentación principal consiste en lagartos, especialmente da familia Scincidae e o *Physignathus lesueurii* , e pequenos maníferos. .

Pezoña
------

Os seus cairos son longos, e as súas glándulas producen unha cantidade considerable de pezoña tóxica, aínda que son resistentes a trabar a non ser que sintan a ameaza moi próxina e raramente atacan aos humanos. Con todo a especie considérase moi perigosa. A pezoña é principalmente unha neurotoxina, e aínda que chegou a ter unha taxa de mortalidade do 50%, agora raramente causa a morte.

Reprodución
-----------

A especie reprodúcese durante a primavera ou ao comezo do verán, e as crías nacen na fin do verán ou ao comezo do outono, a diferenza doutras cobras a nai retén os ovos no seu corpo ata que están formadas para vivir de xeito independente, poden nacer ata 13 exemplares en cada niñada.

Notas
-----

1. ↑  Interagency Taxonomic Information System
2. 1 2  Browne-Cooper, R. Bush, B. Maryan, B. Robinson, D. (2007). University of Western Australia Press, ed. *Reptiles and Frogs in the Bush: Southwestern Australia*. pp. 243, 244. ISBN 9781920694746.
3. ↑  Boulenger, G. A. 1898. Description of a new death adder (Acanthophis) from central Australia. Ann. Mag. nat. Hist. (7) 2: 75
4. 1 2  "Desert Death Adder". *Our Animals*. Australian Reptile Park. Arquivado dende o orixinal o 21 de xullo de 2008. Consultado o 2008-10-13.
5. ↑  Australian Venom Research Unit (AVRU) (ed.). "Desert Death Adder (Acanthophis pyrrhus)". *Venomous Animals*. Consultado o 2008-10-13.
6. ↑  "CSL Death Adder Antivenom". *Toxinology Department: CSL Antivenom Handbook*. Women's & Children's Hospital, Adelaide, Australia. Arquivado dende o orixinal o 12 de outubro de 2008. Consultado o 2008-10-13.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Acanthophis pyrrhus Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q2723210
* MAG: 2779199756

 |

|  |  |
| --- | --- |
| Identificadores taxonómicos | 
* ADW: Acanthophis\_pyrrhus
* EOL: 796081
* GBIF: 2449630
* iNaturalist: 35056
* IRMNG: 11231779
* ITIS: 700435
* IUCN: 42492797
* NCBI: 239752

 |

|  |  |
| --- | --- |
| Identificadores | 
* UMLS: C1623959

 |